Mithun Chakraborti
Mithun Chakraborti (Gouranga Chakraborti; hindcha: मिथुन चक्रवर्ती, ruscha: Митхун Чакраборти 1950-yil 16-iyun) — hind aktyori, prodyuseri va siyosatchisi boʻlib, asosan hind va bengal tillaridagi filmlarda faoliyat olib borgan. Mithun sobiq Rajya Sabha parlamenti aʼzosi. Mithun aktyorlik faoliyati davomida uchta Milliy kino mukofoti va ikkita Filmfare mukofoti sohibi boʻlgan. Chakraborti oʻzining aktyorlik debyuti Mrigayaa(1976) artxaus dramasida boʻlib, u uchun „Eng yaxshi aktyor“ uchun birinchi Milliy kino mukofotini qoʻlga kiritdi. Chakraborti Jimmi rolini 1982-yilda Hindiston va Sovet Ittifoqida tijoriy jihatdan muvaffaqiyatli boʻlgan Disko raqqosi filmida rol ijro etdi, bu Hindistonda 100 million rupiy daromad olgan birinchi film boʻlgan. Disko raqqosi bilan bir qatorda Chakraborti Surakksha, Sahhas, Wardat, Wanted, Boxer, Pyar Jhukta Nahin, Pyari Behna, Avinash, Dance Dance, Prem Pratigyaa , Mujrim, The Yuganehar, Jallaad va boshqa filmlardagi ijrosi bilan ham yodda qolgan. 1991-yilda u Agneepath filmidagi Krishnan Iyer Nariyal Panivala roli uchun „Eng yaxshi ikkinchi plandagi aktyor“ nominatsiyasida Filmfare mukofotini qoʻlga kiritgan. Tahader Katha (1992) va Swami Vivekananda (1998) filmidagi ijrosi uchun yana ikkita Milliy kino mukofotini qoʻlga kiritdi. Chakraborti 350 dan ortiq filmlarda, jumladan, Bengal, Hind, Odia, Bxojpuri, Tamil, Telugu, Kannada va Panjobi tilidagi filmlarda suratga tushgan. Mithun 1989-yilda bosh rol ijrochisi sifatida 19 ta film suratga olish boʻyicha Limca Rekordlar kitobida rekordchi boʻlib, 2022-yilning iyulida Bollywoodda rekord hali ham buzilmagan. Chakraborti mehmondoʻstlik va taʼlim sohalarida manfaatlarga ega boʻlgan Monarch guruhiga egalik qiladi. 1992-yilda u Dilip Kumar va Sunil Dutt bilan birgalikda muhtoj aktyorlarga yordam berish uchun Cine & TV Artistes Association (CINTAA) deb nomlangan trestni tashkil qilgan.Mithun kino xodimlarining farovonligi haqida qaygʻuradigan va ularning talab va muammolarini hal qiluvchi Film Studios Setting & Allied Mazdoor Union raisi boʻlgan. Chakraborti Buyuk Usta boʻlgan Dance India Dance telekoʻrsatuvi allaqachon Limca Rekordlar kitobiga va Ginnesning rekordlar kitobiga kiritilgan. Chakraborti Hindiston Milliy Kongressi vakili Pranab Mukherji va Mamata Banerji oʻrtasida vositachi sifatida muhim rol oʻynadi va 2012 yilgi Hindiston prezidentlik saylovlarida Mukerjini Banerji partiyasi, Butun Hindiston Trinamool Kongressi qoʻllab-quvvatlashini qoʻlga kiritdi. U Bharatiya Janata partiyasiga (BJP) 2021-yil 7-martda, 2021-yilgi G‘arbiy Bengaliya Qonunchilik Assambleyasiga saylov oldidan qo‘shildi.